अरकान :अरकान सामिल पूर्णाक्षरः अरकान सामिल पूर्णाक्षरः फ-ऊ-लुन U। । फा-इ-लुन। U। मफा-ई-लुन U। । । मुस-तफ-इ-लुन । । U। फा-इ-ला-तुन । U। । मु-त-फा-इ-लुन UU। U। मफा-इ-ल-तुन U। UU। मफ-ऊ-ला-तु । । । U सभ पूर्णाक्षरी घटक मारते रास प्रकार। १० पूर्णाक्षरी(सालिम) अराकानसँ १९ बहर आ से दू प्रकारकः मुफरद बहर माने रुक्नक बेर-बेर प्रयोगसँ। सात सालिम(पूर्णाक्षरी)बहर, संगीत शब्दावलीमे एकरा शुद्ध कहि सकै छी। सभ पाँतीमे २-८ बेर दोहरा कऽ शेरमे ४-१६ रुक्नी बहर बनत। ४ रुक्नक बहर- मुरब्बा ६ रुक्नक बहर- मुसद्दस ८ रुक्नक बहर- मुसम्मन / मुफ़रद(विशुद्ध) आठ-रुक्न, छह रुक्न आ चारि-रुक्नक सालिम बहर हजज :-आठ-रुक्न म फा ई लुन (U। । । ) - चारि बेर/ छः-रुक्न म फा ई लुन (U। । । ) - तीन बेर/ चारि-रुक्न म फा ई लुन (U। । । ) - दू बेर रजज़ आठ-रुक्न मुस तफ इ लुन (। । U। ) - चारि बेर/ छः-रुक्न मुस तफ इ लुन (। । U। ) - तीन बेर/ चारि-रुक्न मुस तफ इ लुन (। । U। ) - दू बेर/ रमल आठ-रुक्न फा इ ला तुन (। U। । ) - चारि बेर/ छः-रुक्न फा इ ला तुन (। U। । )- तीन बेर/ चारि-रुक्न फा इ ला तुन (। U। । )- दू बेर वाफ़िर आठ-रुक्न म फा इ ल तुन (U। UU। ) - चारि बेर/ छः-रुक्न म फा इ ल तुन (U। UU। ) - तीन बेर/ चारि-रुक्न म फा इ ल तुन (U। UU। )- दू बेर कामिल आठ-रुक्न मु त फा इ लुन (UU। U। )- चारि बेर/ छः-रुक्न मु त फा इ लुन (UU। U। ) - तीन बेर/ चारि-रुक्न मु त फा इ लुन (UU। U। ) - दू बेर मुतकारिब आठ-रुक्न फ ऊ लुन (U। । ) - चारि बेर/ छः-रुक्न फ ऊ लुन (U। । ) - तीन बेर/ चारि-रुक्न फ ऊ लुन (U। । ) - दू बेर मुतदारिक आठ-रुक्न फा इ लुन (। U। ) - चारि बेर/ छः-रुक्न फा इ लुन (। U। ) - तीन बेर/ चारि-रुक्न फा इ लुन (। U। ) - दू बेर एहि सभक मारते रास अपूर्णाक्षरी रूप सेहो। मुरक्कब बहरः दू प्रकारक अरकानक बेर-बेर अएलासँ १२ सालिम बहर,संगीतक भाषामे मिश्रित। तीन तरहक- ४ रुक्नक बहर, ६ रुक्नक बहर, ८ रुक्नक बहर / मुरक्कब (मिश्रित) पूर्णाक्षरी (सालिम) बहर १२ टा -तवील,मदीद,मुनसरेह,मुक्तज़ब,मज़ारे,मुजतस,ख़फीफ,बसीत,सरी-अ,जदीद, क़रीब, मुशाकिल अरकान :मुज़ाहिफ अरकान अपूर्णाक्षर : मुज़ाहिफ अरकान अपूर्णाक्षर :फ-इ-लुन UU। मफा-इ-लुन U। U। फ-इ-ला-लुन UU। । म-फा-ई-लु U। । U मुफ-त-इ-लुन । UU। फ-ऊ-लु U। U मफ-ऊ-लु । । U मफ-ऊ-लुन । । । फै-लुन । । फा । फ-अल् U। फ-उ-ल् U। U फा अ । U फा इ लुन । U । फ ऊ लुन U । ।
 मुजतस (अपूर्णाक्षरी आठ-रुक्न):म फा इ लुन U । U । फ इ ला तुन U U । । म फा इ लुन U । U । फै लुन। । / फ-इ-लुन UU। ख़फीफ़ (अपूर्णाक्षरी छः रुक्न):फा इ ला तुन । U । । म फा इ लुन U । U । फै लुन। । / फ इ लुन U U ।
 वेद-ए-मुकद्दस मे वेदक विषएमे अली सरदार जाफरी लिखै छथि- शुऊरे-इन्साँ के आफताबे-अजीम की अव्वलीं शुआएँ- मनुष्यक चेतनाक पहिल किरिण।
 जेना तमिलमे संस्कृत शब्दक आ तुर्कीमे अरबी शब्दक बहिष्कारक आन्दोलन चलल तहिना फारसीमे (फारसक प्राचीन ग्रन्थ अवेस्ता आ वैदिक-संस्कृतक मध्य समानता द्रष्टव्य) सेहो अरबी शब्दक बहिष्कार आ तकरा स्थानपर आर्य भाषा-समूहक शब्दक ग्रहणक आन्दोलन चलल अछि। मैथिलीमे सेहो हिन्दी-उर्दू शब्दक बहुलतासँ प्रयोग भाषाक अस्तित्वपर संकट जेकाँ अछि, खास कऽ मिथिलाक्षरक मैथिल ब्राह्मण संप्रदाय द्वारा दाह-संस्कार कएलाक बाद।
 आब उर्दू गजलपर आबी। १८९३ ई. मे हाली मुकद्दमा-ए-शेर-ओ-शायरी लिखलन्हि जे हुनकर काव्य-संग्रहक भूमिका छल। ओहि समए धरि उर्दू गजलक विषय आ रूप दुनू मृतप्राय छल से हाली विषय-परिवर्तनक आह्वान तँ केबे कएलन्हि संगहि काफिया आ रदीफक सरल स्वरूपक ओकालति कएलन्हि। ओ लिखै छथि जे एकाधे टा शेर आइ-काल्हि नीक रहैए आ शेष गजल फारसीक शब्द सभसँ भरि देल गेल शेरक संकलन भऽ जाइए जाहिसँ ओकर स्तरहीनतापर लोकक ध्यान नञि जाए। से उर्दू गजल धार्मिक कट्टरतापर व्यंग्यक क्षेत्रमे फारसी गजलसँ आगाँ बढ़ि गेल।
 ठाठ कल्याणक अन्तर्गत राग यमनमे त्रिताल १६ मात्रा (दू पाँतिक अनुष्टुप् - ३२ अक्षर) क एतए प्रयोग भऽ सकैए। ठाठ बिलावलक अन्तर्गत राग बिलावल एकताल १२ मात्राक होइत अछि, एतए गायत्री-२४ अक्षरक गजलक प्रयोग भऽ सकैए। कारण वार्णिक गणनाक उपरान्त रेघा कऽ गायककेँ कम गाबए पड़तन्हि आ शब्द/ अक्षरक अकाल नहि बुझना जाएत।
 ई मात्र उदाहरण अछि आ से गायकक लेल मैथिली गजल लिखनिहारक लेल नहि।
 मैथिलीमे एखन धरि जे गजल लिखल गेल अछि ओहिमे बहरक एकरूपताक कोनो विचार नहि राखल गेल अछि। ने से बहर-विचार फारसी काव्यशास्त्रक हिसाबसँ राखल गेल छै आ ने भारतीय काव्यशास्त्रक हिसाबसँ। आ ताहि कारणसँ मैथिली गजल सभकेँ "गजल सन कविता" मात्र कहि सकै छिऐ। ओना बहरक एकरूपता गजलकार लोकनि द्वारा गजल लिखलाक बाद एक गजलपर आध घण्टा लगेला मात्रसँ कएल जा सकैए।
 (क्रमशः भाग-५ मे)
ग़ज़लपर संपादकीय मे स्थान देब एकटा गंभीर संपादन-बोधक व्यवहार बुझायल। तें एकरस्वागत आ बधाइ । ग़ज़लक बुनियादी अर्थ-शृंखला मे स्त्री, सुन्दर स्त्री एक खूब प्रशस्त अर्थभेलैक। स्त्री अर्थात सौन्दर्य, शक्ति, प्रेम, आनन्द, सृष्टिक सब सं मधुरगीत। ग़ज़ल तें कविता-विधाक सर्वोत्तम 'विधा' सेहो ( यद्यपि ई विवादहीन मान्यतानहिं तथापि. . . ) एक समय हिन्दी मे (प्रायः) शाइर इक़बालक कहल छनि-. . . . . शाइरी इल्म सेनहीं आती ' (पहिल पांती बिसरै छी) अपन ग़ज़ल-कोटिक रचना कें, मैथिली हो बा हिन्दी, हम "ग़ज़ल नुमा" कहैतरहलियैक। तकरो आशय यैह। मैथिलीक अत्यल्पे ग़ज़ल हएत जे ग़ज़लक एहि बुनियादीलक्षणक ल'ग मे देखाय। ओना हमर पाठकीयताक सीमा अछि। तें अप्रिय मुदा यथार्थथिक जे मैथिलीक एहि २०१० ई. मे लिखल जा रहल ग़ज़ल-अधिकांश ग़ज़लहिन्दी-कविताक ' गुप्तकालीन कविता मात्र बुझाइछ। तुकबन्दी । प्रियसाकेतानन्दक शब्द मे- अहा ! ग्राम जीवन भी क्या है. . . कहीं लौकियां लटक रहीहैं . . । ( आदरणीय मैथिली शरण गुप्तजीक कविताक ई अनविकल उद्धरण थिक)। हिन्दीकदुष्यन्त कुमारक ग़ज़ल मात्र अपन आधुनिकताक कारणें बा छुच्छ प्रगतिशीलताककारणें नहि, युग-जीवनक जन-युग-जीवनक ईमानदार अभिव्यक्ति सहज तासीरक कारणसेहो एतेक प्रख्यात-प्रशस्त भेलनि। भरिसके कोइ कहि सकैछ जे कोनो ने कोनोरूपें दुष्यन्तजी कें नहि पढ़ने होथि। नहियों होति तं पढ़ि लेब उपकारकेहेतनि। हृदय चाही, आत्मदान । '
शुद्ध सौंदर्ये बनैत अछि आनन्द । मनुष्यक महान आनन्द दुःखेक चरमनिरानन्दताक चिर वांछित दुर्लभ चित्तावस्था होइछ। जकरा कविता मे "ब्रह्मानन्द सहोदर" सेहो कहल गेल। से सौन्दर्य ब्रह्मान्ड मे "कविते"टारचि सकैये । हमर उक्ति के रूढ़,निंघेस तथाकथित धर्ममार्गी अध्यात्मक रंगे मे नहिदेखल-मानल जाय, से विनती । इल्म सेहो तखने पाठककें स्पन्दित करैत छैक। " कहिये कुछ आसान ग़ज़ल हर एक दिल की जान ग़ज़ल जन-मन को दिखलाये राह भटके मत सुनसान ग़ज़ल एहि प्रकरण मे अपन "ग़ज़लनुमा"क किछु शेर मोन पड़ि जयबाक कवि-भावुकताकें माफी भेटओ। गंगेशगुंजन २ तारानन्द वियोगी बहुत सुन्दर आ सम्पन्न विवेचन। गायनक सम्बन्ध मे बेस मेंही विवेचनअछि। दोसरभागक प्रतीक्षा रहत। फेरः
३ गौतम राजरिशी पिछला तीन-चार दिन स पढि रहल छि इ आलेख. . . . हिंदी आ उर्दू के ग़ज़ल-शास्त्रस तभलि भांति परिचित रहि, मैथिली के लेल जानकारी बड निक लागल। बहुत मेहनत आलगन स लिखल आलेख- सेव कs लेलौं घोटै खातिर। मुदा आलेख के आखिर पंक्ति "मैथिली गजलकेँ सेहो ई छूट भेटबाक चाही" स सहमत नै छि। कविता के अ-कविताहोय लs दियो, मुदा ग़ज़ल के सर्वदा ग़ज़ल ही रहैक चाहि. . . अ-ग़ज़ल नै। हमर उस्तादकहित छथिन कि रचना करि काल सुविधा नै खोजबाक चाहि।
 अपनेक फोन नंबरचाहि गजेन्द्र जी. . . मैथिली शब्द के उच्चारन हेतु किछु शंका निदान करबाकअछि। ग़ज़ल त सब टा खेल अछि उच्चारणक. . . उत्तरःराजर्षिजी मैथिलीमे उच्चारण निर्देश, मैथिली गजल-शास्त्र- भाग-२ मे देलगेल अछि। हमर मो. नं. ९९११३८२०७८ अछि। सादर ४ आशीष अनचिन्हार काफिया केखनो शब्दक नहि , वर्ण आ मात्राक होइत छैक। जेना हमरापर आओकरापरदूनू शब्द मे रकाफिया छैक। तेनाहिते आरे आ माँड़े(हमर गजलक) मे ए मात्राकफिया छैक। एकै भाव बला गजल दूषित मानल जाइत अछि। उत्तरःमैथिली आ संस्कृतमे मात्र तुकान्त (अन्तक तुक) लयक निर्माणनहि करै छै, मुदा करितो छै। से ई गप जे- जे तुक मिलानीक दृष्टिएँ ओहूमे शब्दकआरम्भ-मध्य-आखिरीक किछु अक्षर नहि बदलै छै। सायास लिखल गेल अछि।
 वैदिक आ मैथिली छन्दक गणना अक्षरसँ होइत अछि से तँ कहिये गेल छी, गुरु-लघुक विचार ओतए नहि भेटत। मैथिल ब्राह्मण आ कर्ण कायस्थ लौकिक संस्कृत आ हिन्दीसँ प्रभावित छथि मुदा गएर मैथिल ब्राह्मण आ कर्ण कायस्थक शब्दावलीमे ढेर रास शब्द भेटत जे वैदिक संस्कृतमे अछि मुदा लौकिक संस्कृतमे नहि, तेँ कम दूषित आ खाँटी मैथिली भाषा हुनके लोकनिक अछि आ तेँ छन्दक गणना अक्षरसँ करबाक आर बेशी आवश्यकता।
 शूद्र कवि ऐलुष आ आन गोटे द्वारा रचित ऋक् वेद मे गायत्री, त्रिष्टुप् आ जगतीक छन्द सर्वाधिक परिमाणमे भेटैत अछि से एहि तीनूपर विचारी।
 गायत्रीः ई चारि प्रकारक होइत अछि- द्विपदी, त्रिपदी, चारि पदी आ पाँचपदी। चारि पदी मे ८-८ अक्षरक पद आ एक पदक बाद अर्द्धविराम आ दू पदक बाद पूर्णविराम दए सकै छी। माने एक गायत्री शेर तैयार। ओना एहिठाम हम स्पष्ट करी जे गायत्री मंत्र नहि छंद छैक। लोक जकरा गायत्री मंत्र कहैत छैक ओ सविता मंत्र छैक जे गायत्री छंद मे कहल गेल छैक।
 त्रिष्टुप्ः चारि पद, ११-११ अक्षरक पद आ एक पदक बाद अर्द्धविराम आ दू पदक बाद पूर्णविराम दए सकै छी। माने एक त्रिष्टुप् शेर तैयार।
 जगतीः चारि पद १२-१२ अक्षरक पद आ एक पदक बाद अर्द्धविराम आ दू पदक बाद पूर्णविराम दए सकै छी। माने एक जगती शेर तैयार।
 आब जेना पहिने कहल गेल अछि जे गायत्रीमे एक-दू अक्षर कम वा बेशी सेहो भए सकैत अछि माने २२ सँ २६ अक्षर धरि गायत्रीक प्रकार भेल- विराड् गायत्री भेल- २२ निचृद् गायत्री भेल- २३ भुरिग् गायत्री भेल- २५ आ स्वराड् गायत्री भेल २६ अक्षरक। तँ निअमक अन्तर्गत भेटि गेल ने छूट आ स्वतंत्र भऽ गेल ने मैथिली गजल। 